CELEX: 62019TN0071
Language: et
Date: 2019-02-06 00:00:00
Title: kohtuasi T-71/19: 6. veebruaril 2019 esitatud hagi — BMC versus komisjon ja ühisettevõte Clean Sky 2

1.4.2019   
            
            
               ET
            
            
               Euroopa Liidu Teataja
            
            
               C 122/24
            
         
      6. veebruaril 2019 esitatud hagi — BMC versus komisjon ja ühisettevõte Clean Sky 2
      (kohtuasi T-71/19)
      (2019/C 122/27)
      Kohtumenetluse keel: itaalia
      
         Pooled
      
      
         Hageja: BMC Srl (Medicina, Itaalia) (esindajad: advokaadid S. Dindo ja L. Picotti)
      
         Kostja: Euroopa Komisjon ja ühisettevõte Clean Sky 2
      
         Nõuded
      
      Hageja palub Üldkohtul tühistada Clean Sky 2 üksuse 6. detsembri 2018. aasta otsus, millega kinnitati 10. oktoobri 2018. aasta otsust, millega Clean Sky 2 leidis, et taotlusvooru H2020-CS2-CFP08-2018-01 (mootori õhusisselaskesüsteem ja rootorite jäätumisvastane süsteem) raames esitatud taotlus nr 831874 ei ole rahastamiskõlblik.
      
         Väited ja peamised argumendid
      
      Hageja esitas taotluse osaleda taotlusvoorus H2020-CS2-CFP08-2018-01 (Clean Sky 2 Call for proposals 08), mida juhib Clean Sky 2 (programm Clean Sky 2) ja mille sisuks on mootori õhusisselaskesüsteemi ja rootorite jäätumisvastase süsteemi arendamine (integrating a removable anti-icing system).
      Hageja väidab, et ta on praegu maailmas ainuke ettevõtja, kes on leidnud lahenduse helikopterite lennuohutuse probleemile jääoludes.
      Sellega seoses märgitakse, et kuigi taotlusvoor puudutas konkreetselt jäätumisvastase süsteemi arendamist, leidis Clean Sky 2 (ja täpsemalt taotlusvooru juhtiv üksus), et hageja taotlus ei vasta taotlusvoorus ette nähtud piirmäärale.
      Kõnealuses otsuses on rikutud menetlusnorme järgmistel põhjustel:
      
                  1.
               
               
                  Määruse (EL) nr 1290/2013 artikli 15 „Valiku- ja toetuse määramise kriteeriumid“ (samuti osas, milles hagejale anti keskmine punktisumma võrreldes normis sätestatud punktisummaga) ning ELTL artiklis 296 ja põhiõiguste harta artiklis 41 sätestatud põhjendamiskohustuse rikkumine.
               
            
                  2.
               
               
                  Käesoleval juhul on kuritarvitatud võimu, kuna kõigi kolme kriteeriumi osas on antud (keskmine) punktisumma, mida ei ole taotluste hindamise punktiskaalal ette nähtud.
               
            
                  3.
               
               
                  Käesoleval juhul on kuritarvitatud võimu, kuna uurimine on olnud puudulik ja asjaolusid on moonutatud, eelkõige osas, milles ei ole tagatud kõnealuse aktiga taotletud eesmärkide saavutamine.